Diari Oficial de la Generalitat Valenciana


Sumari del DOGV 5884, del 03-11-2008 (2008/12808)

RESOLUCIÓ de 24 d'octubre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Justícia i Administracions Públiques i l'Associació Valenciana de Consumidors i Usuaris (AVACU), per a millorar la comunicació i difondre la informació jurídica dirigida als professionals de l'àmbit jurídic i ciutadans en general.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12174


Data del document
:   24-10-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * consum
    * cooperació administrativa
    * moviment de consumidors
    * protecció del consumidor

RESOLUCIÓ de 24 d'octubre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Justícia i Administracions Públiques i l'Associació Valenciana de Consumidors i Usuaris (AVACU), per a millorar la comunicació i difondre la informació jurídica dirigida als professionals de l'àmbit jurídic i ciutadans en general. [2008/12666]  
La Conselleria de Justícia i Administracions Públiques i l'Associació Valenciana de Consumidors i Usuaris (AVACU) han subscrit, després de la tramitació prèvia reglamentària, el 3 d'octubre de 2008, el conveni marc de col·laboració per a millorar la comunicació i difondre la informació jurídica dirigida als professionals de l'àmbit jurídic i ciutadans en general.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1269/2008, i que figura com a annex d'esta resolució.  
Valencia, 24 d'octubre de 2008.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la Conselleria de Justícia i Administracions Publiques i l'Associació Valenciana de Consumidors i Usuaris (AVACU), per a millorar la comunicació i difondre la informació jurídica dirigida als professionals de l'àmbit jurídic i ciutadans en general  
València, 3 d'octubre de 2008  
Reunits  
D'una banda, Paula Sánchez de León Guardiola, nomenada consellera de Justícia i Administracions Públiques, en virtut del Decret 27/2008, de 18 de setembre, del president de la Generalitat, d'acord amb les facultats que li conferix la Llei 5/1983, de 30 de desembre del Consell, modificada per la Llei 12/2007, de 20 de març.   
I d'una altra, Fernando Móner Romero, president de l'Associació Valenciana de Consumidors i Usuaris (AVACU), en nom i representació de la mateixa, facultat per a aquest acte com es desprén de l'article 22-e) dels seus Estatuts.  
Intervenen cada un d'ells fent ús de les atribucions que tenen conferides i es reconeixen mútuament capacitat legal suficient per a subjectar-se als termes d'aquest conveni.  
Manifesten  
Primer. L'article 49.1.35 de l'Estatut d'Autonomia de la Comunitat Valenciana, reformat per la Llei Orgànica 1/2006, de 10 d'abril, atribueix a la Generalitat competència exclusiva en matèria, entre altres, de defensa del consumidor i de l'usuari.  
Segon. La Constitució Espanyola de 1978, en l'article 51 inclou l'obligació dels poders públics de garantir la defensa dels consumidors i usuaris, i de protegir, mitjançant procediments eficaços, la seguretat, la salut i els legítims interessos econòmics d'aquests. Els poders públics promouran la informació i l'educació dels consumidors i usuaris, fomentaran les seues organitzacions i oiran aquestes en les qüestions que puguen afectar aquells, en els termes que la Llei establisca.  
Tercer. L'article 12.a) de la Llei de la Generalitat Valenciana 2/1987, de 9 d'abril, d'Estatut de Consumidors i Usuaris, disposa que per al més eficaç exercici del dret d'informació, les administracions públiques de la Comunitat Valenciana adoptaran les mesures necessàries dirigides a proporcionar als consumidors i usuaris qualsevol classe d'informació sobre les matèries que siguen objecte de regulació en matèria de consum.  
Quart. La Conselleria de Justícia i Administracions Públiques està interessada que la informació als operadors jurídics i ciutadans en general, en aquelles matèries d'interés jurídic, aconsegueixen no sols el major rigor sinó també la màxima cobertura possible, i també a facilitar les vies de comunicació entre l'administració de justícia i els esmentats professionals i ciutadans en general, per a incrementar el seu nivell d'informació, en quant es referix a processos administratius, judicials i totes les actuacions que redunden en benefici dels usuaris i consumidors, així com quant al desenrotllament de noves activitats incloses en el Pla de Modernització.  
Cinqué. L'Associació Valenciana de Consumidors i Usuaris (AVACU), està interessada a participar en la difusió als professionals de l'àmbit jurídic i ciutadans en general en matèria de consum, i és un fi prioritari per a AVACU l'acostament dels recursos institucionals als professionals, i animar-los a la participació i al seu coneixement.  
Per tot això, i com que és voluntat de les parts firmants establir aquesta línia de col·laboració, acorden formalitzar el present Conveni amb subjecció a les següents  
Clàusules  
Primera. Objecte del conveni  
Per tal de promoure la formació dels operadors jurídics per mitjà de convocatòries d'accions formatives específiques en matèria de consum tendent a evitar la judicialització dels conflictes en l'esmentada matèria, així com a ciutadans en general, la Conselleria de Justícia i Administracions Públiques col·laborarà amb les accions a realitzar per l'Associació Valenciana de Consumidors i Usuaris (AVACU).  
Segona. Obligacions de les parts  
A) L'Associació Valenciana de Consumidors i Usuaris, es compromet a organitzar jornades, cursos, seminaris i qualssevol altres activitats formatives, en matèria de consum i divulgar-les als operadors jurídics i ciutadans en general.  
B) La Conselleria de Justícia i Administracions Públiques es compromet a vetlar pel correcte compliment i adequada aplicació de les activitats formatives.  
Tercera. Convenis específics  
Els acords per a la celebració de les activitats específiques que puguen derivar-se de la col·laboració establida en aquest Conveni Marc, es formalitzaran en convenis específics o singulars per a cada una d'aquestes.  
Quarta. Vigència  
El present conveni marc tindrà una vigència indefinida des del moment de la seua firma, sense perjuí de la renúncia expressa per alguna de les parts amb un mes d'antelació. No obstant això, la seua resolució no afectarà el desenrotllament dels convenis específics que s'hagueren formalitzat, els quals es mantindran vigents fins a la seua conclusió.  
I com a prova de conformitat, ambdues parts firmen el present conveni marc en triple exemplar, en el lloc i la data indicats a l'encapçalament.  
La consellera de Justícia i Administracions Públiques: Paula Sánchez de León Guardiola.  
El president de l'Associació Valenciana de Consumidors i Usuaris: Fernando Móner Romero.